بیرلشمیش میللتلر گوونلیک شوراسی دؤنم باشقانلیغینی تحویل آلان آلبانیانین بیرلشمیش میللتلرده‌کی ائلچیسی فریت حوجا تورکیه‌نین ناتونون ان گوجلو اؤلکه‌لریندن بیری اولدوغونو سؤیله‌دی.
بیرلشمیش میللتلر گوونلیک شوراسینین ژوئن دؤنم باشقانلیغینی آلان آلبانیانین بیرلشمیش میللتلر دائمی نماینده‌سی حوجا، مطبوعات کنفرانسیندا سوئد و فنلاندین ناتویا عضولوک مراجعتلرینی دگرلندیردی.
سوئد و فنلاندین ناتو عضولوگو اوچون حل یولونون تاپیلابیله‌جگینی ایفاده ائد‌ن حوجا،
"تورکیه، ناتو عضولرینه دوست بیر اؤلکه‌دیر و ناتونون ان گوجلو اؤلکه‌لریندن بیریدیر. آرخایینام، تورکیه ده هامی کیمی اوکراینادا باش وئره‌نلردن سونرا جانلانان گوجلو بیر اتفاق ایسته‌ییر. ایندی هر کس بعضی دؤولتلرین گؤزله‌نیلمز داورانیشلاری قارشیسیندا بو توپلو ساوونما اتفاقینین نه قدر اؤنملی اولدوغونو گؤرور" دئدی.
